CELEX: 32010D0561
Language: da
Date: 2010-05-17 00:00:00
Title: 2010/561/EU: Kommissionens afgørelse af 25. maj 2010 om de nationale bestemmelser om tilsætning af nitrit til visse kødprodukter, som Danmark har givet meddelelse om (meddelt under nummer K(2010) 3301)

21.9.2010   
            
            
               DA
            
            
               Den Europæiske Unions Tidende
            
            
               L 247/55
            
         KOMMISSIONENS AFGØRELSE
   af 25. maj 2010
   om de nationale bestemmelser om tilsætning af nitrit til visse kødprodukter, som Danmark har givet meddelelse om
   (meddelt under nummer K(2010) 3301)
   (Kun den danske udgave er autentisk)
   (2010/561/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, særlig artikel 114, stk. 6, og
   ud fra følgende betragtninger:
   I.   SAGSFREMSTILLING OG SAGSFORLØB
   
   
               (1)
            
            
               Ved brev af 21. november 2007 og i henhold til EF-traktatens artikel 95, stk. 4, (nu artikel 114, stk. 4, i traktaten om Den Europæiske Unions funktionsmåde — TEUF) underrettede Kongeriget Danmark (Danmark) Kommission om sine nationale bestemmelser om tilsætning af nitrit til visse kødprodukter i bekendtgørelse nr. 22 af 11. januar 2005 om tilsætningsstoffer til fødevarer og den danske liste over tilladte tilsætningsstoffer til fødevarer (positivlisten) (1). Danmark fandt det nødvendigt at opretholde disse bestemmelser og agtede derfor ikke at gennemføre Europa-Parlamentets og Rådets direktiv 2006/52/EF af 5. juli 2006 om ændring af direktiv 95/2/EF om andre tilsætningsstoffer til levnedsmidler end farvestoffer og sødestoffer og direktiv 94/35/EF om sødestoffer til brug i levnedsmidler (2) i dansk lovgivning for så vidt angår anvendelse af nitrit i kødprodukter.
            
         
               (2)
            
            
               Ved Kommissionens beslutning 2008/448/EF (3) blev disse nationale bestemmelser godkendt indtil 23. maj 2010, i afventning af at de danske myndigheder, ved hjælp af en ny meddelelse, dokumenterer, at anvendelsen af de grænser, der er fastsat i direktiv 2006/52/EF, ikke fører til det krævede beskyttelsesniveau og vil medføre en uacceptabel risiko for menneskers sundhed.
            
         
               (3)
            
            
               Følgelig underrettede Danmark ved brev af 20. november 2009, som Kommissionen modtog den 26. november 2009, Kommissionen om, at man fortsat ikke agter at gennemføre direktiv 2006/52/EF i dansk lovgivning for så vidt angår anvendelsen af nitrit i visse kødprodukter, men i stedet opretholder de eksisterende nationale bestemmelser på området, dvs. bekendtgørelse nr. 22 af 11. januar 2005 om tilsætningsstoffer til fødevare og listen over tilladte tilsætningsstoffer til fødevarer (positivlisten). Til støtte for sin meddelelse fremlagde Danmark supplerende oplysninger, herunder data om forbruget af kødprodukter, import af kødprodukter og analyse af nitrit i kødprodukter på det danske marked.
            
         1.   EU-LOVGIVNING
   
   1.1.   ARTIKEL 114, STK. 4 OG 6, I TEUF
   
               (4)
            
            
               Det hedder i artikel 114, stk. 4, i TEUF at »Hvis en medlemsstat, efter at Europa-Parlamentet og Rådet, Rådet eller Kommissionen har vedtaget en harmoniseringsforanstaltning, finder det nødvendigt at opretholde nationale bestemmelser, som er begrundet i vigtige behov, hvortil der henvises i artikel 36, eller som vedrører miljøbeskyttelse eller beskyttelse af arbejdsmiljøet, giver den Kommissionen meddelelse om disse bestemmelser og om grundene til deres opretholdelse.«
            
         
               (5)
            
            
               Ifølge artikel 114, stk. 6, i TEUF bekræfter eller forkaster Kommissionen inden seks måneder efter meddelelsen de pågældende nationale bestemmelser efter at have konstateret, om de er et middel til vilkårlig forskelsbehandling eller en skjult begrænsning af samhandelen mellem medlemsstaterne, og om de udgør en hindring for det indre markeds funktion.
            
         1.2.   DIREKTIV 2006/52/EF
   
               (6)
            
            
               I henhold til de generelle principper i Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (4) forudsætter godkendelse af et fødevaretilsætningsstof, at der er et tilstrækkelig stort teknologisk behov herfor, at det er sundhedsmæssigt acceptabelt, og at dets anvendelse ikke vildleder forbrugeren. Denne forordning ophævede fra den 20. januar 2010 direktiv 89/107/EØF af 21. december 1988 om indbyrdes tilnærmelse af medlemsstaternes lovgivning om tilsætningsstoffer, som må anvendes i levnedsmidler (5), hvori samme generelle principper var fastsat.
            
         
               (7)
            
            
               I mange årtier er nitrit blevet anvendt i kødprodukter, bl.a. til — sammen med andre faktorer — at sikre konservering af og mikrobiologisk sikkerhed ved kødprodukter, navnlig saltede kødprodukter, ved bl.a. at hæmme formering af Clostridium botulinum, som er den bakterie, der forårsager livstruende botulisme (pølseforgiftning). Samtidig erkendes det, at forekomst af nitrit i kødprodukter kan forårsage dannelse af nitrosaminer, som vides at være kræftfremkaldende. Lovgivningen på dette område bør derfor finde den rigtige balance mellem på den ene side risikoen for dannelse af nitrosaminer som følge af nitritforekomst i kødprodukter og på den anden side nitrits beskyttende virkninger over for bakterievækst, navnlig de bakterier, der forårsager botulisme.
            
         
               (8)
            
            
               I henhold til artikel 33 og 34 i forordning (EF) nr.1333/2008 ophæves Europa-Parlamentets og Rådets direktiv nr. 95/2/EF om andre tilsætningsstoffer til levnedsmidler end farvestoffer og sødestoffer (6) fra den 20. januar 2010 med undtagelse af visse bestemmelser, herunder bilag I-V til direktivet, som fortsat finder anvendelse. I direktiv 95/2/EF var der i den oprindeligt vedtagne version fastsat maksimumsværdier for restmængder af nitrit og nitrat i diverse kødprodukter samt »vejledende tilsat mængde«. Ved nr. 3, litra c), i bilag I til direktiv 2006/52/EF ændredes del C i bilag III til direktiv 95/2/EF for så vidt angår E 249 kaliumnitrit og E 250 natriumnitrit.
            
         
               (9)
            
            
               Som en generel regel er der derimod ved direktiv 2006/52/EF fastsat maksimumsmængder af E 249 kaliumnitrit og E 250 natriumnitrit, der må tilsættes under fremstillingsprocessen. Den maksimale tilsatte mængde udgør 150 mg/kg for de fleste kødprodukter og 100 mg/kg for steriliserede kødprodukter. For nogle få nærmere angivne saltede kødprodukter, der er traditionelt fremstillet i bestemte medlemsstater, udgør maksimumsmængden 180 mg/kg.
            
         
               (10)
            
            
               Dette stemmer overens med udtalelser fra Den Videnskabelige Komité for Levnedsmidler fra 1990 (7) og 1995 (8) og fra Den Europæiske Fødevaresikkerhedsautoritet (i det følgende benævnt »EFSA«) af 26. november 2003 (9), ifølge hvilke det snarere er den tilsatte mængde nitrit end restmængden, der bidrager til de væksthæmmende virkninger over for C. botulinum, og det anbefaledes at erstatte »vejledende tilsat mængde« med »maksimal tilsat mængde«. Udtalelsen tager også hensyn til Domstolens dom i sag C-3/00, Danmark mod Kommissionen, vedrørende en tidligere anmodning fra Danmark i henhold til EF-traktatens artikel 95, stk. 4, (nu artikel 114, stk. 4, i TEUF), hvor Domstolen fastslog, at Kommissionen, da den afviste Danmarks anmodning vedrørende anvendelse af nitrit i kødprodukter, ikke havde taget tilstrækkelig hensyn til udtalelserne fra Den Videnskabelige Komité for Levnedsmidler fra 1990 og 1995, som rejste tvivl om rimeligheden af de nitritmængder, der var tilladt i henhold til direktiv 92/2/EF (10).
            
         
               (11)
            
            
               Som en undtagelse fra den generelle regel er der i direktiv 2006/52/EF fastsat maksimumsværdier for restmængder i visse nærmere angivne traditionelt saltede kødprodukter, der produceres ved traditionelle fremstillingsmetoder. Der er fastsat maksimumsværdier for restmængder på 50 mg/kg, 100 mg/kg og 175 mg/kg for forskellige grupper af kødprodukter, f.eks. 175 mg/kg for Wiltshire bacon, dry cured bacon og lignende produkter og 100 mg/kg for Wiltshire ham og lignende produkter. For de pågældende produkter er der fastsat maksimumsværdier for restmængder, fordi det ikke er muligt at kontrollere den mængde tilsat salt, der absorberes af kødet under saltningen, som følge af karakteren af den fremstillingsproces, der anvendes for de pågældende produkter. Fremstillingsprocessen for de pågældende produkter er beskrevet i direktivet, så »lignende produkter« kan identificeres, og så det er klart, hvilke produkter der er omfattet af de forskellige maksimumsværdier. Nedenstående skema viser de maksimumsværdier, der er fastsat ved direktiv 2006/52/EF.
               
                           E-nr.
                        
                        
                           Navn
                        
                        
                           Levnedsmiddel
                        
                        
                           Maksimumsmængde, der må tilsættes under fremstillingsprocessen
                           (udtrykt som NaNO2)
                        
                        
                           Maksimumsrestmængde
                           (udtrykt som NaNO2)
                        
                     
                           E 249
                        
                        
                           Kaliumnitrit (11)
                           
                        
                        
                           Kødprodukter
                        
                        
                           150 mg/kg
                        
                        
                            
                        
                     
                           E 250
                        
                        
                           Natriumnitrit (11)
                           
                        
                        
                           Steriliserede kødprodukter (Fo > 3,00) (12)
                           
                        
                        
                           100 mg/kg
                        
                        
                            
                        
                     
                           Traditionelt kummesaltede kødprodukter (1):
                        
                     
                            
                        
                        
                            
                        
                        
                           
                              Wiltshire bacon (1.1)
                           
                           
                              Entremeada, entrecosto, chispe, orelheira e cabeça (salgados)
                           
                           
                              Toucinho fumado (1.2)
                           og lignende produkter
                        
                        
                            
                        
                        
                           175 mg/kg
                        
                     
                            
                        
                        
                            
                        
                        
                           
                              Wiltshire ham (1.1)
                           og lignende produkter
                        
                        
                            
                        
                        
                           100 mg/kg
                        
                     
                            
                        
                        
                            
                        
                        
                           
                              Rohschinken, nassgepökelt (1.6)
                           og lignende produkter
                        
                        
                            
                        
                        
                           50 mg/kg
                        
                     
                            
                        
                        
                            
                        
                        
                           
                              Cured tongue (1.3)
                        
                        
                            
                        
                        
                           50 mg/kg
                        
                     
                           Traditionelt tørsaltede kødprodukter (2):
                        
                     
                            
                        
                        
                            
                        
                        
                           
                              Dry cured bacon (2.1)
                           og lignende produkter
                        
                        
                            
                        
                        
                           175 mg/kg
                        
                     
                            
                        
                        
                            
                        
                        
                           
                              Dry cured ham (2.1)
                           
                              Jamón curado, paleta curada, lomo embuchado y cecina (2.2)
                           
                              Presunto, presunto da pá and paio do lombo (2.3)
                           og lignende produkter
                        
                        
                            
                        
                        
                           100 mg/kg
                        
                     
                            
                        
                        
                            
                        
                        
                           
                              Rohschinken, trockengepökelt (2.5)
                           og lignende produkter
                        
                        
                            
                        
                        
                           50 mg/kg
                        
                     
                           Andre traditionelt saltede kødprodukter (3):
                        
                     
                            
                        
                        
                            
                        
                        
                           
                              Vysočina
                           
                           
                              Selský salám
                           
                           
                              Turistický trvanlivý salám
                           
                           
                              Poličan
                           
                           
                              Herkules
                           
                           
                              Lovecký salám
                           
                           
                              Dunajská klobása
                           
                           
                              Paprikáš (3.5)
                           og lignende produkter
                        
                        
                           180 mg/kg
                        
                        
                            
                        
                     
                            
                        
                        
                            
                        
                        
                           
                              Rohschinken, trocken-/nassgepökelt (3.1)
                           og lignende produkter
                           
                              Jellied veal and brisket (3.2)
                        
                        
                            
                        
                        
                           50 mg/kg
                        
                     
         
               (12)
            
            
               Som anbefalet i de relevante udtalelser fra Den Videnskabelige Komité for Levnedsmidler og EFSA er direktiv 2006/52/EF baseret på fastsættelse af maksimale tilsatte mængder, og det afspejler de intervaller, der henvises til i de pågældende videnskabelige udtalelser, idet det er fastsat, at der tillades op til 100 mg nitrit pr. kg i steriliserede kødprodukter og 150 mg nitrit pr. kg i andre kødprodukter. På grund af de mange forskellige (saltede) kødprodukter og fremstillingsmetoder i Den Europæiske Union fandt EU-lovgiveren, at det på daværende tidspunkt ikke var muligt at fastsætte passende nitritgrænser for hvert enkelt produkt.
            
         
               (13)
            
            
               Undtagelserne fra reglen om, at der skal gælde maksimale tilsatte mængder, er begrænsede. De gælder for bestemte produkter, der er traditionelt fremstillet i visse medlemsstater, og for hvilke det ikke er muligt at kontrollere den mængde tilsat salt, der absorberes af kødet under saltningen, som følge af karakteren af den fremstillingsproces, der anvendes for de pågældende produkter. Det er nærmere angivet, hvilke traditionelle produkter de gælder for, navnlig ved en beskrivelse af fremstillingsmetoden.
            
         
               (14)
            
            
               Direktiv 2006/52/EF skulle være gennemført af medlemsstaterne senest den 15. februar 2008 for at tillade handel med og anvendelse af produkter, der opfylder kravene i direktivet, senest den 15. februar 2008 og forbyde handel med og anvendelse af produkter, der ikke opfylder kravene i direktivet, senest den 15. august 2008.
            
         
               (15)
            
            
               Den 23. november 2007 og i henhold til EF-traktatens artikel 95, stk. 4, (nu artikel 114, stk. 4, i TEUF) anmodede Danmark om tilladelse til at opretholde sine nationale bestemmelser om tilsætning af nitrit til kødprodukter i bekendtgørelse nr. 22 af 11. januar 2005 om tilsætningsstoffer til fødevarer og den danske liste over tilladte tilsætningsstoffer til fødevarer (positivlisten), som er strengere end bestemmelserne i direktiv 2006/52/EF.
            
         
               (16)
            
            
               Ved Kommissionens beslutning 2008/448/EF og i overensstemmelse med EF-traktatens artikel 95, stk. 6, (nu artikel 114, stk. 6, i TEUF) godkendte Kommissionen anvendelsen af disse nationale bestemmelser indtil den 23. maj 2010 i afventning af, at de danske myndigheder ved hjælp af en ny meddelelse dokumenterer, at anvendelsen af de grænser, der er fastsat i direktiv 2006/52/EF, ikke fører til det krævede beskyttelsesniveau og vil medføre en uacceptabel risiko for menneskers sundhed. For at kunne fremlægge sådanne data i en ny ansøgning var Danmark nødt til at overvåge situationen, navnlig med hensyn til bekæmpelse af botulisme, andelen af kødprodukter, der er omfattet af grænsen på 60 mg/kg, i forhold til det samlede forbrug af kødprodukter i Danmark, herunder eventuelle andre relevante risikofaktorer i forbindelse med typiske kostvaner, samt import af kødprodukter fra andre medlemsstater.
            
         2.   NATIONALE BESTEMMELSER, SOM DER ER GIVET MEDDELELSE OM
   
   
               (17)
            
            
               De nationale bestemmelser, som Danmark gav meddelelse om den 20. november 2009, er bekendtgørelse nr. 22 af 11. januar 2005 om tilsætningsstoffer til fødevarer og den danske liste over tilladte tilsætningsstoffer til fødevarer (positivlisten). I forbindelse med beslutning 2008/448/EF har Kommissionen allerede vurderet de strengere regler, der finder anvendelse i Danmark for så vidt angår E 249 og E 250.
            
         
               (18)
            
            
               Ifølge bekendtgørelse nr. 22 må kun de tilsætningsstoffer, der er nævnt i positivlisten, anvendes til fødevarer på nærmere angivne vilkår og med nærmere angivne formål og begrænsninger (13). Det er endvidere fastsat, at medmindre andet er anført, henviser maksimumsværdierne i positivlisten til den højeste mængde af tilsætningsstoffet, som må være til stede i en fødevare i den form, den sælges (14). Derfor må kun fødevarer, der opfylder kravene i bekendtgørelse nr. 22 og positivlisten, sælges på det danske marked. I positivlisten, der er udarbejdet af Fødevarestyrelsen i henhold til bekendtgørelse nr. 22, er det fastsat, hvilke tilsætningsstoffer der kan anvendes til de enkelte fødevarer og i hvilke mængder. Den udgave, der er blevet meddelt, gjaldt fra den 29. januar 2005.
            
         
               (19)
            
            
               Hvad angår anvendelsen af nitritter E 249 (kaliumnitrit) og E 250 (natriumnitrit) i kødprodukter, er der i den danske positivliste udelukkende fastsat tilsatte mængder, og den indeholder følgende maksimumsværdier:
               
                           Fødevarer
                        
                        
                           Mængde tilsat nitrit (mg/kg)
                        
                     
                           
                                       8.2.1.
                                    
                                    
                                       Ikke-varmebehandlede kødprodukter fremstillet af hele kødstykker samt udskivede stykker af produkterne (generelt)
                                    
                                 
                        
                           60
                        
                     
                           Bacon af Wiltshiretypen og udskæringer heraf samt spegeskinker
                        
                        
                           150
                        
                     
                           
                                       8.2.2.
                                    
                                    
                                       Varmebehandlede kødprodukter fremstillet af hele kødstykker samt udskivede stykker af produkterne (generelt)
                                    
                                 
                        
                           60
                        
                     
                           Rullepølse
                        
                        
                           100
                        
                     
                           Halv- og helkonserverede produkter, bacon af Wiltshiretypen og udskæringer heraf samt spegeskinker
                        
                        
                           150
                        
                     
                           
                                       8.3.1.
                                    
                                    
                                       Ikke-varmebehandlede kødprodukter fremstillet af findelt kød samt udskivede stykker af produkterne (generelt)
                                    
                                 
                        
                           60
                        
                     
                           Fermenterede spegepølser
                        
                        
                           100
                        
                     
                           Halv- og helkonserverede ikke-varmebehandlede kødprodukter fremstillet af findelt kød
                        
                        
                           150
                        
                     
                           
                                       8.3.2.
                                    
                                    
                                       Varmebehandlede kødprodukter fremstillet af findelt kød
                                    
                                 
                        
                           60
                        
                     
                           Kødboller og leverpostej (15)
                           
                        
                        
                           0
                        
                     
                           Halv- og helkonserverede varmebehandlede kødprodukter fremstillet af findelt kød
                        
                        
                           150
                        
                     
         
               (20)
            
            
               Grænsen for mange typer kødprodukters vedkommende er således 60 mg/kg, mens de tilsvarende maksimumsgrænser i direktiv 2006/52/EF er 100 eller 150 mg/kg.
            
         
               (21)
            
            
               For »halv- eller helkonserverede varmebehandlede kødprodukter fremstillet af findelt kød« er der i de bestemmelser, som der er givet meddelelse om, dog fastsat en maksimumsgrænse på 150 mg/kg, mens de tilsvarende maksimumsgrænser i direktiv 2006/52/EF for »steriliserede kødprodukter« er fastsat til 100 mg/kg.
            
         3.   SAGSFORLØB
   
   
               (22)
            
            
               Ved brev af 20. november 2009, som Kommissionen modtog den 26. november 2009, underrettede Danmark Kommissionen om, at man fortsat ikke agtede at gennemføre direktiv 2006/52/EF i dansk lovgivning for så vidt angår anvendelsen af E 249 kaliumnitrit og E 250 natriumnitrit i kødprodukter. Til støtte for sin meddelelse fremlagde Danmark et notat fra Ministeriet for Fødevarer, Landbrug og Fiskeri om forbrug og import af kødprodukter i Danmark samt en rapport fra Fødevareinstituttet om »Nitrites as food additives — Health aspects and EU Regulation«
            
         
               (23)
            
            
               Ved brev af 21. december 2009 bekræftede Kommissionen, at den havde modtaget meddelelsen, og at den periode på seks måneder, som Kommissionen har til at undersøge den i henhold til artikel 114, stk. 6, i TEUF, begyndte den 27. november 2009, dvs. dagen efter modtagelsen af meddelelsen. Ved samme brev anmodede Kommissionen de danske myndigheder om at tilvejebringe den seneste udgave af positivlisten.
            
         
               (24)
            
            
               Ved brev af 7. januar 2010 fremlagde Danmark de supplerende oplysninger, som Kommissionen havde anmodet om.
            
         
               (25)
            
            
               Kommissionen offentliggjorde en bekendtgørelse om meddelelsen i Den Europæiske Unions Tidende
                   (16) for at underrette de øvrige interesserede parter om Danmarks nationale bestemmelser samt begrundelserne herfor. Ved brev af 25. januar 2010 underrettede Kommissionen også de øvrige medlemsstater og EØS-landene om meddelelsen og gav dem 30 dage til at fremsætte deres bemærkninger. Kommissionen modtog inden denne frist kommentarer fra Tjekkiet, Polen, Det Forenede Kongerige og Norge (17).
               
                           —
                        
                        
                           Tjekkiet er enig i opretholdelsen af strengere nationale foranstaltninger, men kun indtil vedtagelsen af bilagene til forordning (EF) nr. 1333/2008. Efter vedtagelsen af bilagene om anvendelse af fødevaretilsætningsstoffer i fødevarer skal de samme bestemmelser gælde i alle lande.
                        
                     
                           —
                        
                        
                           Polen har ingen kommentarer til meddelelsen, men understreger, at der er behov for at genoverveje de grænser for nitrit, der er fastsat i direktiv 2006/52/EF, efter en revurdering fra EFSA's side.
                        
                     
                           —
                        
                        
                           Det Forenede Kongerige henviser til, at Danmarks begrundelse for at opretholde nationale værdier for nitrit i kødprodukter er at begrænse den danske befolknings eksponering for forhøjede værdier af nitrosaminer. Det Forenede Kongerige understreger, at en konservering af kødprodukter, som sikrer, at der ikke forekommer botulisme, afhænger af et komplekst samspil mellem en række faktorer, som ikke kun omfatter nitritter, men også salt, pH-værdi og temperaturstyring. Efter Det Forenede Kongeriges opfattelse er risikoen for, at forbrugerne eksponeres for nitrosaminer, ikke det eneste forhold, der skal tages i betragtning ved fastsættelsen af hensigtsmæssige nitritværdier. I den forbindelse understreges det, at den ramme for nedbringelse af saltforbruget, som 26 medlemsstater nåede til enighed om i Europa-Kommissionens Gruppe på Højt Plan vedrørende Ernæring og Fysisk Aktivitet, anbefaler en reduktion af saltindholdet i kødprodukter på 16 % over fire år (2008-2012). Der stilles derfor spørgsmålstegn ved, om det vil være muligt samtidigt at reducere salt- og nitritindholdet og stadig sikre, at der fremstilles sikre kødprodukter.
                        
                     
                           —
                        
                        
                           Efter Norges opfattelse er den danske foranstaltning veldokumenteret, og man har derfor ingen indvendinger mod Danmarks anmodning om at opretholde nationale bestemmelser om anvendelse af nitritter som tilsætningsstoffer i kødprodukter. På baggrund heraf opfordrer Norge også Kommissionen til at revurdere direktiv 2006/52/EF i forbindelse med anvendelse af nitrit i kødprodukter.
                        
                     
         
               (26)
            
            
               Endnu et møde mellem Kommissionens tjenestegrene og Danmark fandt sted den 19. marts 2010. Ved brev af 12. april 2010 kom Danmark med yderligere præciseringer med hensyn til de forskellige kategorier af kødprodukter, der er omfattet af de meddelte bestemmelser, samt til gennemførelse af kontrol af importerede kødprodukter.
            
         4.   EFSA-ANMODNING
   
   
               (27)
            
            
               Ved brev af 29. januar 2010 anmodede Generaldirektoratet for Sundhed og Forbrugerbeskyttelse EFSA om at vurdere dataene fra de danske myndigheder, og navnlig om der ifølge disse oplysninger eller andre nye videnskabelige resultater er videnskabeligt belæg for en revision af de maksimumsgrænser for nitrit, der er vedtaget i direktiv 2006/52/EF.
            
         
               (28)
            
            
               I sin udtalelse, der blev vedtaget den 11. marts 2010 (18), konkluderede EFSA's Panel for Tilsætningsstoffer og Næringsstoffer Tilsat til Fødevarer (ANS-panelet), at dataene fra de danske myndigheder ikke skaber grundlag for at revidere det »acceptable daglige indtag« (ADI) på 0,07 mg/kg legemsvægt/dag for nitrit, som blev fastsat af Det Fælles FAO-WHO-ekspertudvalg for Tilsætningsstoffer i Levnedsmidler (JEFCA) i 2002. Det bemærkede også, at dette ADI kunne overskrides af børn. Endelig konkluderede ANS-panelet, i tråd med hvad Den Videnskabelige Komité for Levnedsmidler havde konkluderet i 1995, at eksponeringen over for præformerede nitrosaminer i levnedsmidler blev minimeret ved anvendelse af en passende teknologisk praksis og navnlig ved at reducere mængden af nitrit og nitrat, der tilsættes levnedsmidler, til det minimum, der er nødvendigt for at opnå den ønskede konserverende effekt og sikre imod mikrobiologisk sundhedsfare.
            
         
               (29)
            
            
               Med hensyn til nitrits/nitrats virkninger for kødprodukters mikrobiologiske sikkerhed henviser ANS-panelet til udtalelse af 26. november 2003 fra EFSA's Ekspertpanel for Biologiske Farer. I den udtalelse hed det, at en række faktorer bidrager til sikkerheden ved kødprodukter (tilberedningsproces, saltkoncentration, vandaktivitet osv.), og at den tilsatte mængde nitrit er vigtig for den mikrobiologiske sikkerhed, hvilket er grunden til, at det er de tilsatte mængder, der skal kontrolleres (frem for restmængden). Desuden var Ekspertpanelet for Biologiske Farer enig med Den Videnskabelige Komité for Levnedsmidler i, at 50-100 mg tilsat nitrit pr. kg kødprodukt kan være tilstrækkeligt for mange produkter, mens det for andre produkters vedkommende, især produkter med lavt saltindhold og længere holdbarhedsperiode, er nødvendigt at tilsætte 50-150 mg nitrit pr. kg for at hæmme vækst af C. botulinum. Der blev dog ikke givet en detaljeret analyse for hver kategori af kødprodukter.
            
         II.   VURDERING
   
   1.   VURDERING AF, OM DE FORMELLE BETINGELSER ER OPFYLDT
   
   
               (30)
            
            
               I henhold til artikel 114, stk. 4 og 6, i TEUF kan en medlemsstat, efter at der er vedtaget en harmoniseringsforanstaltning, opretholde nationale bestemmelser, som er begrundet i vigtige behov, hvortil der henvises i artikel 36 i TEUF, eller som vedrører miljøbeskyttelse eller beskyttelse af arbejdsmiljøet, hvis den giver Kommissionen meddelelse om disse nationale bestemmelser, og hvis Kommissionen godkender anmodningen.
            
         
               (31)
            
            
               Den danske meddelelse vedrører nationale bestemmelser, der fraviger bestemmelserne i nr. 3, litra c), i bilag I til direktiv 2006/52/EF om ændring af del C i bilag III til direktiv 95/2/EF for så vidt angår E 249 kaliumnitrit og E 250 natriumnitrit. De eksisterende danske bestemmelser fandtes allerede, da direktiv 2006/52/EF blev vedtaget.
            
         
               (32)
            
            
               I henhold til den danske bekendtgørelse nr. 22 og den danske positivliste må E 249 kaliumnitrit og E 250 natriumnitrit kun tilsættes til kødprodukter, på betingelse af at nogle nærmere angivne tilsatte mængder ikke overskrides. Afhængigt af produktet udgør maksimumsmængderne 0, 60, 100 eller 150 mg/kg, hvilket for visse produkter er lavere end eller afviger fra dem, der er fastsat i direktiv 2006/52/EF. I modsætning til direktiv 2006/52/EF indeholder de danske bestemmelser ingen undtagelser fra princippet om fastsættelse af maksimale tilsatte mængder af nitrit, og bestemmelserne tillader dermed ikke, at visse traditionelt fremstillede kødprodukter fra andre medlemsstater markedsføres.
            
         
               (33)
            
            
               De danske bestemmelser er derfor strengere end eller afviger fra bestemmelserne i direktiv 2006/52/EF, idet maksimale tilsatte mængder er lavere end i direktiv 2006/52/EF for en række produkttyper (i mange tilfælde 60 mg/kg), og idet de i modsætning til direktiv 2006/52/EF ikke tillader markedsføring af visse traditionelle kødprodukter baseret på maksimumsværdier for restmængder.
            
         
               (34)
            
            
               I overensstemmelse med artikel 114, stk. 4, i TEUF var meddelelsen ledsaget af en beskrivelse af begrundelserne i relation til et eller flere af de vigtige behov, hvortil der henvises i artikel 36 i TEUF; i dette tilfælde beskyttelse af menneskers liv og sundhed. Et ledsagende notat fra Ministeriet for Fødevarer, Landbrug og Fiskeri indeholder supplerende data om forbrug og import af kødprodukter samt en analyse af nitrit i kødprodukter på det danske marked. Endelig har de danske myndigheder fremlagt en rapport fra Fødevareinstituttet om »Nitrites as food additives — Health aspects and EU Regulation«, som er dateret den 30. oktober 2007. Ifølge de fremsendte oplysninger blev sidstnævnte rapport revurderet i september 2009, uden at der blev tilføjet nye kommentarer eller ny viden.
            
         
               (35)
            
            
               På baggrund af ovenstående mener Kommissionen, at den anmodning, som Danmark har indgivet med henblik på at få tilladelse til at opretholde sine nationale bestemmelser om anvendelse af nitrit i kød og kødprodukter, kan antages til behandling efter artikel 114, stk. 4, i TEUF.
            
         2.   VURDERING AF SAGENS OMSTÆNDIGHEDER
   
   
               (36)
            
            
               I henhold til artikel 114, stk. 4, og stk. 6, første afsnit, i TEUF skal Kommissionen påse, at alle de i denne artikel fastsatte betingelser for, at en medlemsstat kan opretholde de gældende nationale bestemmelser, som fraviger en harmoniseringsforanstaltning vedtaget af Unionen, er til stede.
            
         
               (37)
            
            
               Navnlig skal Kommissionen vurdere, om de bestemmelser, der er anført i meddelelsen, er berettigede ud fra de vigtige behov, der er henvist til i artikel 36 i TEUF, eller vedrører miljøbeskyttelse eller beskyttelse af arbejdsmiljøet, og om de går længere end det, der er nødvendigt for at nå de forfulgte, legitime mål. I henhold til artikel 114, stk. 6, i TEUF skal Kommissionen desuden, hvis den mener, at de nationale bestemmelser opfylder ovennævnte betingelser, kontrollere, om de er et middel til vilkårlig forskelsbehandling eller en skjult begrænsning af samhandelen mellem medlemsstaterne, og om de er en hindring for det indre markeds funktion.
            
         
               (38)
            
            
               Det skal bemærkes, at Kommissionen, når den undersøger, om de nationale bestemmelser, der er meddelt i henhold til artikel 114, stk. 4, i TEUF er berettigede, i lyset af den tidsramme, der er fastsat i artikel 114, stk. 6, i TEUF, skal tage udgangspunkt i »de grunde«, som den pågældende medlemsstat anfører. Det betyder, at det i henhold til traktatens bestemmelser påhviler den medlemsstat, der fremsætter anmodningen om opretholdelse af de nationale foranstaltninger, at godtgøre, at disse er berettigede. I betragtning af fremgangsmåden i artikel 114, stk. 4 og 6, i TEUF, navnlig den stramme frist til at træffe afgørelse, må Kommissionen i reglen nøjes med at undersøge, om de af medlemsstaten forelagte oplysninger er relevante, uden selv at forsøge at finde eventuelle begrundelser.
            
         
               (39)
            
            
               Når Kommissionen er i besiddelse af oplysninger, der giver anledning til at revidere de af Unionens harmoniseringsforanstaltninger, som de nationale bestemmelser afviger fra, kan den dog tage hensyn til disse oplysninger i sin vurdering af de meddelte nationale bestemmelser.
            
         2.1.   DANMARKS HOLDNING
   
               (40)
            
            
               Ifølge Danmark sikrer den danske lovgivning et højere niveau for beskyttelse af menneskers liv og sundhed, idet der er fastsat lavere maksimale tilsatte mængder af E 249 kaliumnitrit og E 250 natriumnitrit end grænserne i direktiv 2006/52/EF, og idet der ikke tillades markedsføring af traditionelle kødprodukter, for hvilke der ikke kan fastsættes tilsatte mængder. Efter Danmarks opfattelse er de danske bestemmelser helt i overensstemmelse med anbefalingerne fra Den Videnskabelige Komité for Levnedsmidler fra 1990 og 1995 og udtalelsen af 26. november 2003 fra EFSA.
            
         
               (41)
            
            
               Danmark mener også, at en regulering af de anvendte mængder nitrit, baseret på hvorvidt mængderne vurderes at medføre højere indtag end det fastsatte ADI for stoffet, ikke giver den nødvendige sundhedsmæssige beskyttelse. Det fastsatte ADI for stoffet tager ikke højde for den dannelse af nitrosaminer, som sker ved anvendelsen af nitrit i kødprodukter. Nitrosaminer er ifølge de videnskabelige vurderinger genotoksiske, hvilket indebærer, at der ikke kan fastsættes en grænse, under hvilken nitrosaminer ikke er kræftfremkaldende. Danmark understregede også, at dannelsen af nitrosaminer afhænger af de tilsatte mængder nitrit, og ikke af de betydeligt lavere restmængder, som på grund af stoffets omdannelse i fødevaren typisk er til stede i produktet på forbrugstidspunktet.
            
         
               (42)
            
            
               Efter Danmarks opfattelse følger det således af den samlede videnskabelige vurdering, at man bør regulere anvendelse af nitrit og nitrat på de tilsatte mængder, og ikke på restmængder, at man bør reducere anvendelsen mest muligt ved at differentiere mængderne i overensstemmelse med de teknologiske behov for forskellige fødevarer, og at den nødvendige konservering opnås ved at anvende de mængder, som EFSA har anbefalet. Disse anbefalinger er ifølge Danmark fulgt konsekvent i den danske lovgivning, hvilket, for så vidt angår nitrit, ikke er tilfældet i direktiv 2006/52/EF.
            
         
               (43)
            
            
               Danmark understreger ligeledes, at de danske bestemmelser har været gældende i mange år og aldrig har givet anledning til problemer med konserveringen af de pågældende produkter. Endvidere er der i Danmark en relativ lav frekvens af botulisme i forhold til andre EU-medlemsstater, og der har siden 1980 ikke været konstateret et eneste tilfælde forårsaget af kødprodukter. Beslutning 2008/448/EF pålagde Danmark at overvåge situationen bl.a. med hensyn til botulisme, og i den forbindelse bemærker Danmark, at der ikke er konstateret tilfælde af botulisme i Danmark siden 2006. De danske regler om anvendelse af nitrit i kødprodukter anses således stadig for at udgøre en fuldt tilstrækkelig beskyttelse mod fødevareforgiftninger.
            
         
               (44)
            
            
               Vedrørende forbrugsmønstre indeholder notatet fra Ministeriet for Fødevarer, Landbrug og Fiskeri supplerende data om forbrug og import af kødprodukter samt en analyse af nitrit i kødprodukter på det danske marked. Ifølge de danske myndigheder viser notatet, at forbruget af kødprodukter, som må tilsættes nitrit, er stigende over årene, særligt for børn. Desuden stammer langt størstedelen af forbruget i Danmark fra produkter, hvor der kun må tilsættes 60 mg/kg. Derfor vil en ændring af reglerne svarende til direktivets grænse på 150 mg/kg kunne betyde en ganske betydelig stigning i indtaget af nitrit, og de heraf følgende nitrosaminer.
            
         
               (45)
            
            
               Danmark fastholder endvidere, at de danske bestemmelser om nitrit ikke fungerer som en handelshindring, idet der henvises til tal, der viser, at der er blevet importeret kødprodukter fra andre medlemsstater og siden 2006 endda i stigende omfang.
            
         
               (46)
            
            
               Danmark understreger også, at der alene af hensyn til overholdelsen af ADI-værdien for nitrit i fødevarer er grund til at holde anvendelsen af nitrit på et minimum. Endvidere henviser Danmark til rapporten fra Fødevareinstituttet om »Nitrites as food additives — Health aspects and EU Regulation« fra 2007. Denne rapport, som blev revurderet i 2009, viser, at en gennemførelse af direktivet i Danmark kan medføre en stigning i indtaget af nitrit i Danmark på en faktor 2,3-2,4, som kan indebære en tilsvarende stigning i indtaget af præformerede nitrosaminer.
            
         
               (47)
            
            
               Alt i alt mener Danmark, at det er legitimt at reducere risikoen for menneskers sundhed som følge af eksponering fra nitrosaminer ved fortsat anvendelse af de danske bestemmelser, der er strengere end kravene i direktiv 2006/52/EF. Ifølge Danmark viser den overvågning, som Kommissionen har anmodet Danmark om at gennemføre, at de sundhedsmæssige betragtninger, som hidtil er gjort gældende, stadig gælder fuldt ud. Endelig gør Danmark gældende, at de tilgængelige data viser, at de danske regler ikke udgør en hindring for samhandelen med de omhandlede produkter.
            
         2.2.   VURDERING AF DANMARKS HOLDNING
   2.2.1.   
         Begrundelse baseret på vigtige behov, hvortil der henvises i artikel 36 i TEUF
      
   
   
               (48)
            
            
               Formålet med den danske lovgivning er at opnå et højere niveau for beskyttelse af menneskers liv og sundhed for så vidt angår eksponering for nitrit og potentiel dannelse af nitrosaminer i kødprodukter, ved at der fastsættes lavere maksimale tilsatte mængder af nitrit for visse kødprodukter, når man sammenligner med de maksimumsværdier, der er fastsat ved direktiv 2006/52/EF, og ved at produkter, for hvilke der kun kan fastsættes maksimumsværdier for restmængder, ikke må markedsføres. I de meddelte bestemmelser er der fastsat en maksimumsgrænse på 150 mg/kg for »halv- eller helkonserverede varmebehandlede kødprodukter fremstillet af findelt kød«, hvilket er højere end grænsen for »steriliserede kødprodukter« i direktiv 2006/52/EF, som er 100 mg/kg.
            
         
               (49)
            
            
               Ved en vurdering af, om den danske lovgivning reelt er passende og nødvendig, for at dette mål kan nås, skal en række faktorer tages i betragtning. Det er især nødvendigt at afveje to sundhedsrisici over for hinanden, nemlig på den ene side risikoen for forekomst af nitrosaminer i kødprodukter og på den anden side den mikrobiologiske sikkerhed ved kødprodukter. Sidstnævnte aspekt drejer sig ikke blot om et teknologisk behov, men udgør i sig selv et særdeles relevant sundhedsspørgsmål. Det er ganske vist nødvendigt at begrænse nitritindholdet i kødprodukter, men lavere nitritindhold i kød medfører ikke automatisk bedre beskyttelse af menneskers sundhed. Hvilket nitritniveau der er mest hensigtsmæssigt, afhænger af en række faktorer, jf. de relevante udtalelser fra Den Videnskabelige Komité for Levnedsmidler og EFSA, f.eks. tilsætning af salt, vandindhold, pH-værdi, produktets holdbarhed, hygiejne, temperaturstyring osv.
            
         
               (50)
            
            
               På baggrund af ovenstående overvejelser og betragtning 11 og 12 udgør direktiv 2006/52/EF efter Kommissionens opfattelse i princippet en passende løsning på problemet med at afveje to modstridende sundhedsrisici, når det tages i betragtning, hvor mange forskellige kødprodukter der findes i hele Unionen.
            
         
               (51)
            
            
               På den anden side skal Kommissionen foretage en vurdering af de konkrete valg, den danske lovgiver har truffet, og erfaringerne med de danske bestemmelser, der har været gældende i ganske lang tid. De tal, som Danmark har forelagt om forekomst af fødevareforgiftning, herunder botulisme, har dokumenteret, at den danske lovgivning hidtil har givet tilfredsstillende resultater. Tallene viser, at de maksimumsgrænser, der er fastsat i den danske lovgivning, synes at være tilstrækkelige til at sikre den mikrobiologiske sikkerhed ved de kødprodukter, der for øjeblikket produceres i Danmark, og ved de fremstillingsmetoder, der for øjeblikket anvendes i Danmark.
            
         
               (52)
            
            
               Kommissionen konstaterer, at den danske lovgivning er i overensstemmelse med de relevante videnskabelige udtalelser fra Unionens videnskabelige organer. De danske bestemmelser er baseret på en regulering af maksimale tilsatte mængder og stemmer overens med de intervaller for tilsatte mængder af nitrit, der er omhandlet i udtalelserne, dvs. 50-150 mg/kg. Samtidig har Danmark set i forhold til direktivet fastsat mere specifikke maksimale tilsatte mængder for bestemte grupper af kødprodukter på baggrund af de typer kødprodukter og fremstillingsmetoder, der er fremherskende i Danmark.
            
         
               (53)
            
            
               Dertil kommer, at det ifølge oplysningerne fra Danmark skal tages i betragtning, at hovedparten af de kødprodukter, der indtages af den danske befolkning, er kødprodukter, som der for øjeblikket gælder en grænse på 60 mg/kg for, og som i stedet skulle være omfattet af en grænse på 100 eller 150 mg/kg. Da de danske producenter i lighed med producenterne i andre medlemsstater ikke ville være nødt til at forhøje de mængder nitrit, der for øjeblikket tilsættes deres produkter, til de maksimumsgrænser, der er fastsat i direktiv 2006/52/EF, er det usandsynligt, at den danske befolknings faktiske eksponering for nitrit i kødprodukter ville stige så meget, som det hævdes i den danske meddelelse, dvs. med en faktor 2,3-2,4. Det kan dog ikke udelukkes, at den danske befolknings faktiske eksponering for nitrit ville stige.
            
         
               (54)
            
            
               På baggrund af de for øjeblikket foreliggende oplysninger finder Kommissionen, at anmodningen om tilladelse til at opretholde de meddelte foranstaltninger, midlertidigt kan godkendes begrundet ud fra hensynet til beskyttelsen af folkesundheden i Danmark.
            
         2.2.2.   
         Vurdering af, om de pågældende foranstaltninger er et middel til vilkårlig forskelsbehandling, en skjult begrænsning af samhandelen mellem medlemsstaterne eller en hindring for det indre markeds funktion
      
   
   2.2.2.1.   Vurdering af, om de pågældende foranstaltninger er et middel til vilkårlig forskelsbehandling
   
   
               (55)
            
            
               I henhold til artikel 114, stk. 6, i TEUF skal Kommissionen kontrollere, at de påtænkte bestemmelser ikke er et middel til vilkårlig forskelsbehandling. Ifølge Domstolens retspraksis er betingelsen for, at der ikke er tale om forskelsbehandling, at ensartede situationer ikke behandles forskelligt, og forskellige situationer ikke behandles ens.
            
         
               (56)
            
            
               De danske nationale bestemmelser gælder for såvel indenlandske produkter som produkter fremstillet i andre medlemsstater. Da der ikke findes noget bevis på det modsatte, kan det konkluderes, at de nationale bestemmelser ikke er et middel til vilkårlig forskelsbehandling.
            
         2.2.2.2.   Vurdering af, om de pågældende foranstaltninger er en skjult begrænsning af samhandelen mellem medlemsstaterne
   
   
               (57)
            
            
               Nationale bestemmelser, der i højere grad end et EU-direktiv begrænser anvendelsen af et produkt, bliver almindeligvis betragtet som en hindring for samhandelen, fordi produkter, der på lovlig vis markedsføres og anvendes i resten af Unionen, som følge af anvendelsesforbuddet ikke må markedsføres i den pågældende medlemsstat. Hensigten med artikel 114, stk. 6, i TEUF er at forhindre, at begrænsninger baseret på kriterierne i stk. 4 og 5 anvendes af uretmæssige grunde og i virkeligheden er økonomiske foranstaltninger, der skal forhindre indførsel af produkter fra andre medlemsstater som et middel til indirekte at beskytte den nationale produktion.
            
         
               (58)
            
            
               Eftersom de danske bestemmelser også indebærer strengere normer for tilsætning af nitrit til visse kødprodukter og for bestemte kategorier af kødprodukter (halv- og helkonserverede varmebehandlede kødprodukter fremstillet af findelt kød) for erhvervsdrivende i andre medlemsstater på et område, der ellers er harmoniseret, kunne en højere maksimal tilsat mængde af nitrit end i direktiv 2006/52/EF udgøre en skjult begrænsning af samhandelen mellem medlemsstaterne eller en hindring for det indre markeds funktion. Det erkendes dog, at artikel 114, stk. 6, i TEUF skal forstås på den måde, at det kun er nationale bestemmelser, der udgør en urimelig handelshindring, som ikke kan godkendes. I den forbindelse har Danmark fremlagt tal, der viser, at importen af kødprodukter fra andre medlemsstater har fundet sted på trods af de danske bestemmelser, og at den endda har været stigende i de senere år.
            
         
               (59)
            
            
               Da der ikke foreligger noget bevis for, at de nationale bestemmelser i virkeligheden er foranstaltninger, der har til formål at beskytte den nationale produktion, kan det konkluderes, at de ikke er en skjult begrænsning af samhandelen mellem medlemsstaterne.
            
         2.2.2.3.   Vurdering af, om de pågældende foranstaltninger udgør en hindring for det indre markeds funktion
   
   
               (60)
            
            
               Denne betingelse kan ikke fortolkes således, at den udelukker godkendelsen af enhver national bestemmelse, der med sandsynlighed vil påvirke gennemførelsen af det indre marked. Det er faktisk således, at enhver national bestemmelse, der fraviger en harmoniseringsforanstaltning, som skal bidrage til at gennemføre og opnå et velfungerende indre marked, i sagens natur udgør en bestemmelse, som med sandsynlighed vil påvirke det indre marked. For at bevare det nyttige i proceduren for undtagelser i artikel 114 i TEUF skal begrebet »en hindring for det indre markeds funktion«, sammenholdt med artikel 114, stk. 6, i TEUF, forstås som en uforholdsmæssig påvirkning i forhold til det forfulgte mål.
            
         
               (61)
            
            
               I betragtning af de positive sundhedsmæssige virkninger, som den danske regering henviser til i forbindelse med reduktionen af eksponeringen for nitrit i kødprodukter, og da samhandelen ud fra de for øjeblikket foreliggende tal ikke synes at være påvirket overhovedet eller kun i meget begrænset omfang, finder Kommissionen, at de bestemmelser, Danmark har givet meddelelse om, midlertidigt kan opretholdes under henvisning til beskyttelsen af menneskers liv og sundhed, idet de ikke er urimelige, og de derfor ikke udgør en hindring for det indre markeds funktion som omhandlet i artikel 114, stk. 6, i TEUF.
            
         
               (62)
            
            
               På baggrund af denne analyse er Kommissionen af den opfattelse, at kravet om, at der ikke må foreligge en hindring for det indre markeds funktion, er opfyldt.
            
         2.2.3.   
         Tidsbegrænsning
      
   
   
               (63)
            
            
               Ovenstående konklusioner er baseret på de for øjeblikket foreliggende oplysninger, navnlig tal, der viser, at Danmark har været i stand til at bekæmpe botulisme på trods af lavere maksimumværdier for nitrit tilsat bestemte typer kødprodukter og højere maksimumsværdier for så vidt angår »halv- eller helkonserverede varmebehandlede kødprodukter fremstillet af findelt kød«, samtidig med at samhandelen ikke skades på en urimelig måde.
            
         
               (64)
            
            
               En anden vigtig faktor er forbruget af kødprodukter i Danmark, som ved anvendelse af direktiv 2006/52/EF kunne medføre en stigning i den danske befolknings eksponering for nitrit og dermed for nitrosaminer.
            
         
               (65)
            
            
               Danmark er nødt til systematisk at overvåge situationen og indsamle data om, hvorvidt anvendelse af de grænser, der er fastsat i direktiv 2006/52/EF, fører til det krævede beskyttelsesniveau, og hvis ikke, om det medfører en uacceptabel risiko for menneskers sundhed. De indsamlede data bør navnlig fokusere på bekæmpelse af botulisme, andelen af kødprodukter, der er omfattet af grænsen på 60 mg/kg, i forhold til det samlede forbrug af kødprodukter i Danmark, herunder eventuelle andre relevante risikofaktorer i forbindelse med typiske kostvaner, samt import af kødprodukter fra andre medlemsstater. Det er nødvendigt, at Danmark indberetter de indsamlede data til Kommissionen hvert andet år fra denne afgørelses vedtagelsesdato.
            
         
               (66)
            
            
               Endvidere skal Kommissionen overvåge gennemførelsen af direktiv 2006/52/EF i medlemsstaterne for så vidt angår industriens anvendelse af nitrit i forskellige kategorier af kødprodukter og tilrettelæggelsen af den nationale kontrol. Der bør også gennemføres passende høringer af medlemsstaterne, de interesserede parter og EFSA. På grundlag af de indsamlede oplysninger vil Kommissionen undersøge direktiv 2006/52/EF i henhold til artikel 114, stk. 7, i TFEU og overveje, om det er hensigtsmæssigt at foreslå en tilpasning af direktivet for så vidt angår de maksimumsmængder for nitrit, der må tilsættes visse kødprodukter.
            
         
               (67)
            
            
               Kommissionen er på dette grundlag af den opfattelse, at de nationale bestemmelser i et nærmere bestemt tidsrum kan godkendes inden for de ovenfor specificerede rammer. Godkendelsen bør gælde, så der er tid til at indsamle og nøje evaluere de nødvendige oplysninger.
            
         
               (68)
            
            
               Danmark er fortsat forpligtet til at gennemføre de øvrige bestemmelser i direktiv 2006/52/EF i dansk ret.
            
         III.   KONKLUSION
   
   
               (69)
            
            
               I lyset af ovenstående og under hensyntagen til bemærkninger fra medlemsstaterne om meddelelsen fra de danske myndigheder mener Kommissionen, at den anmodning, som Danmark forelagde den 26. november 2009 om tilladelse til at opretholde sine nationale bestemmelser om tilsætning af nitrit, som er forskellige for så vidt angår »halv- eller helkonserverede varmebehandlede kødprodukter fremstillet af findelt kød«, og som er strengere for alle andre kødprodukter end bestemmelserne i direktiv 2006/52/EF, kan godkendes i en periode på fem år at regne fra denne afgørelses vedtagelsesdato. Det er nødvendigt, at Danmark systematisk indsamler og indberetter data til Kommissionen om, hvorvidt anvendelsen af de grænser, der er fastsat i direktiv 2006/52/EF, fører til det krævede beskyttelsesniveau, og hvis ikke, om det vil medføre en uacceptabel risiko for menneskers sundhed —
            
         VEDTAGET FØLGENDE AFGØRELSE:
   Artikel 1
   Herved godkendes de nationale bestemmelser om tilsætning af nitrit til kødprodukter i bekendtgørelse nr. 22 af 11. januar 2005 om tilsætningsstoffer til fødevarer og den danske liste over tilladte tilsætningsstoffer til fødevarer (positivlisten), som Kongeriget Danmark meddelte Kommissionen ved brev af 20. november 2009 i henhold til artikel 114, stk. 4, i TEUF.
   Artikel 2
   Denne afgørelse udløber den 25. maj 2015.
   Artikel 3
   Denne afgørelse er rettet til Kongeriget Danmark.
   
      Udfærdiget i Bruxelles, den 25. maj 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  Meddelelsen vedrørte E 249 kaliumnitrit og E 250 natriumnitrit.
   
      (2)  EUT L 204 af 26.7.2006, s. 10.
   
      (3)  EUT L 157 af 17.6.2008, s. 98.
   
      (4)  EUT L 354 af 31.12.2008, s. 16.
   
      (5)  EFT L 40 af 11.2.1989, s. 27.
   
      (6)  EFT L 61 af 18.3.1995, s. 1.
   
      (7)  Udtalelse om nitrat og nitrit afgivet den 19.10.1990. Europa-Kommissionen — Rapporter fra Den Videnskabelige Komité for Levnedsmidler, 26. serie, s. 21.
   
      (8)  Udtalelse om nitrat og nitrit afgivet den 22.9.1995. Europa-Kommissionen — Rapporter fra Den Videnskabelige Komité for Levnedsmidler, 38. serie, s. 1.
   
      (9)  Udtalelse fra Ekspertpanelet for Biologiske Farer efter anmodning fra Kommissionen om virkningerne af nitrit/nitrat for kødprodukters mikrobiologiske sikkerhed, EFSA Journal (2003), 14, s. 1-34.
   
      (10)  Sag C-3/00, Kongeriget Danmark mod Kommissionen for de Europæiske Fællesskaber, Sml. 2003 I, s. 2643, især præmis 109-115.
   
      (11)  Når nitrit er mærket »til brug i levnedsmidler«, må det kun sælges blandet med salt eller en salterstatning.
   
      (12)  En Fo-værdi på 3 svarer til 3 minutters opvarmning ved 121 °C (nedbringelse af bakteriemængde på en milliard sporer pr. 1 000 dåser til én spore pr. 1 000 dåser).
   
      (13)  Jf. § 13 i bekendtgørelse nr. 22, »Anvendelse af tilsætningsstoffer«.
   
      (14)  Jf. § 20 i bekendtgørelse nr. 22.
   
      (15)  I henhold til artikel 20 i forordning (EF) nr. 1333/2008 sammenholdt med bilag IV til samme forordning kan Danmark opretholde et forbud mod anvendelse af visse kategorier af fødevaretilsætningsstoffer, herunder konserveringsmidler, i traditionelle danske kødboller og i traditionel dansk leverpostej.
   
      (16)  EUT C 7 af 13.1.2010, s. 1.
   
      (17)  Kommissionen modtog desuden kommentarer fra Letland og Litauen henholdsvis den 1. og den 25.3.2010, dvs. efter den frist, Kommissionen havde fastsat.
   
      (18)  Videnskabelig udtalelse om nitrit i kødprodukter fra EFSA's Panel for Tilsætningsstoffer og Næringsstoffer Tilsat til Fødevarer, EFSA Journal 2010, 8(3):1538.